CELEX: 62018CN0391
Language: ro
Date: 2018-06-13 00:00:00
Title: Cauza C-391/18: Acțiune introdusă la 13 iunie 2018 – Comisia Europeană/Republica Croația

201807130192004442018/C 268/373912018CJC26820180730RO01ROINFO_JUDICIAL20180613313111Cauza C-391/18: Acțiune introdusă la 13 iunie 2018 – Comisia Europeană/Republica Croația
 ---documentbreak--- C2682018RO3110120180613RO0037311311Acțiune introdusă la 13 iunie 2018 – Comisia Europeană/Republica Croația
   (Cauza C-391/18)2018/C 268/37Limba de procedură: croata
      Părțile
   
   
      Reclamantă: Comisia Europeană (reprezentanți: M. Mataija și M. Patakia, agenți)
   
      Pârâtă: Republica Croația
   
      Concluziile reclamantei
   
   
            —
         
         
            Declararea faptului că, prin nenotificarea către Comisie a programului național de gestionare a combustibilului uzat și a deșeurilor radioactive, Republica Croația nu și-a îndeplinit obligațiile care îi revin în temeiul dispozițiilor coroborate ale articolului 15 alineatul (4) și ale articolului 13 alineatul (1) din Directiva 2011/70/Euratom a Consiliului din 19 iulie 2011 de instituire a unui cadru comunitar pentru gestionarea responsabilă și în condiții de siguranță a combustibilului uzat și a deșeurilor radioactive (JO 2011 L 199, p. 48);
         
      
            —
         
         
            obligarea Republicii Croația la plata cheltuielilor de judecată.
         
      
      Motivele și principalele argumente
   
   Articolul 13 alineatul (1) din Directiva 2011/70/Euratom prevede că membre notifică Comisia în ceea ce privește programele naționale și orice modificări semnificative ulterioare, iar articolul 15 alineatul (4) din această directivă stabilește că statele membre notifică pentru prima dată Comisiei conținutul programului național propriu cât mai repede posibil, cel târziu la 23 august 2015.
   Republica Croația nu a adoptat încă programul național în discuție în dispozițiile citate anterior. În orice caz, ea încă nu l-a notificat Comisiei. În consecință, Republica Croația nu și-a îndeplinit obligațiile care îi revin în temeiul dispozițiilor coroborate ale articolului 15 alineatul (4) și ale articolului 13 alineatul (1) din Directiva 2011/70/Euratom.